Diari Oficial de la Generalitat Valenciana


Sumari del DOGV 7058, del 02-07-2013 (2013/6932)

RESOLUCIÓN de 28 de junio de 2013, de la Consellería de Educación, Cultura y Deporte por la que se modifica parcialmente la Resolución de 2 de abril de 2013, por la que se actualiza el catálogo de unidades, se modifican los puestos de trabajo docente, la denominación y otros aspectos, de determinados centros docentes públicos de Educación Infantil, Educación Primaria, Educación Infantil y Primaria y Educación Especial, de titularidad de la Generalitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7058

Data del DOGV
:   02-07-2013

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2013/6932


Data del document
:   28-06-2013

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * concurs administratiu

RESOLUCIÓN de 28 de junio de 2013, de la Consellería de Educación, Cultura y Deporte por la que se modifica parcialmente la Resolución de 2 de abril de 2013, por la que se actualiza el catálogo de unidades, se modifican los puestos de trabajo docente, la denominación y otros aspectos, de determinados centros docentes públicos de Educación Infantil, Educación Primaria, Educación Infantil y Primaria y Educación Especial, de titularidad de la Generalitat.  
 [2013/6932]  
Les ordes de 21 de gener de 1997 (DOGV 28.01.1997) i de 17 de març de 2000 (DOGV 28.03.2000), de la Conselleria de Cultura, Educació i Ciència, van actualitzar, respectivament, el catàleg d'unitats i el de llocs de treball docent de tots els centres públics d'Educació Infantil, Educació Primària i Educació Especial que configuraven la xarxa pública de centres de titularitat de la Generalitat Valenciana. Amb posterioritat, estes ordes han experimentat modificacions parcials.  
  
El Decret 233/1997, de 2 de setembre, del Govern Valencià (DOGV 08.09.1997), va aprovar el vigent reglament orgànic i funcional de les escoles d'Educació Infantil i dels col·legis d'Educació Primària. De conformitat amb el que establix l'article primer, la Conselleria de Cultura, Educació i Ciència pot crear o suprimir unitats, així com modificar la xarxa de centres existents en funció de la planificació de les ensenyances. De la mateixa manera, i d'acord amb el que establix l'article quart, pot modificar la denominació específica dels centres.  
  
Mitjançant l'Orde 12/2013, de 14 de març, de la Conselleria d'Educació, Cultura i Esport (DOCV 21.03.2013), es fixen els criteris per a la determinació de les relacions de llocs de treball i es publiquen les plantilles tipus de les escoles infantils (2n cicle) i col·legis públics d'Educació Primària, col·legis públics d'Educació Infantil i Primària i centres d'Educació Especial de titularitat de la Generalitat.  
  
Per al curs 2013-2014 i en el marc de la planificació educativa realitzada, les previsions d'escolarització de l'alumnat dels nivells d'ensenyança esmentats ?i, per tant, la possible demanda potencial de places escolars?, la dotació de llocs de treball docent determinats per l'esmentada Orde de 14 de març de 2013, l'actualització de l'oferta de programes lingüístics i l'estimació de distintes sol·licituds relacionades amb canvis de denominació de centres existents, exigixen la introducció de variacions en el catàleg, aplicant els procediments establits, perquè les necessitats previstes estiguen degudament ateses.  
  
Mitjançant la Resolució de 2 d'abril de 2013, de la Conselleria d'Educació, Cultura i Esport (DOCV 05.04.2013), es va publicar l'última actualització del catàleg, i en l'apartat quint s'establix que els seus efectes es consideraran vigents a partir del començament del curs escolar 2013-2014. Atés que s'han detectat errors en l'annex quan, a més i amb posterioritat, han sorgit necessitats d'atenció recomanable, s'ha revisat l'expedient i es considera necessari introduir certes modificacions en l'annex.  
Vistos els expedients i analitzades les propostes efectuades per les direccions territorials d'Educació d'Alacant, Castelló i València, i acreditat que s'han realitzat els tràmits de conformitat amb el que establixen les disposicions legals vigents.  
Vista la proposta del director general de Centres i Personal Docent de data 19 de juny de 2013, i de conformitat amb esta.  
Fent ús de les atribucions que em conferix l'article 28 de la Llei 5/1983, de 30 de desembre, del Consell, resolc:  
  
Primer  
Es modifica parcialment l'annex de la Resolució de 2 d'abril de 2013, de la Conselleria d'Educació, Cultura i Esport, per la qual s'actualitza el catàleg d'unitats i es modifiquen els llocs de treball docent, la denominació i altres aspectes de determinats centres docents públics d'Educació Infantil, Educació Primària, Educació Infantil i Primària i Educació Especial de titularitat de la Generalitat, d'acord amb les modificacions que s'especifiquen en l'annex de la present resolució. Per la tant, la informació continguda en els centres que figuren en esta resolució substituïx la publicada en la Resolució de 2 d'abril de 2013.  
  
  
Segon  
La present resolució s'inscriurà en el Registre de Centres Docents No Universitaris de la Comunitat Valenciana.  
  
Tercer  
Esta resolució produirà efectes a partir del dia del començament del curs 2013-2014.  
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà presentar potestativament un recurs reposició o, directament, un recurs contenciós administratiu en els terminis i davant dels òrgans que s'indiquen a continuació:  
  
- El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar des de l'endemà que es publique.  
- El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà que es publique.  
  
València, 28 de juny de 2013.- La consellera d'Educació, Cultura i Esport: María José Catalá Verdet.